Birlashgan Arab Amirliklarida tamaki, gazli va energetik ichimliklar savdosiga taalluqli yangi soliq kiritildi. Bu haqda Associated Press axborot agentligi xabar bermoqda. Tegishli hujjat BAA prezidenti Xalifa bin Zoid al-Nahayon tomondan imzolangan. Ma’lum bo‘lishicha, tamaki mahsulotlari va energetik ichimliklar savdosidan olinadigan soliq 100 foizni, gazli ichimliklardan esa 50 foizni tashkil qiladi.